b'\n_START_ARTICLE_\nJoutsenlammi (Parkano)\n_START_SECTION_\nMaantietoa\n_START_PARAGRAPH_\nLammen pituus on 450 metri\xc3\xa4, leveys 200 metri\xc3\xa4 ja sen pinta-ala on 7,1 hehtaaria. Se sijaitsee Kartiskanevan it\xc3\xa4puolella Joutsenlamminkankaan l\xc3\xa4nsipuolella painanteessa, jonka suota kutsutaan Pahar\xc3\xa4m\xc3\xa4k\xc3\xa4ksi. Lammen ymp\xc3\xa4rill\xc3\xa4 suot ovat ojittamattomia, mutta siihen on siit\xc3\xa4 huolimatta johdettu yksi suo-oja pohjoisesta. Lammen oma laskuoja l\xc3\xa4htee lounaisrannasta ja yhtyy virtaa Kartiskanevan etel\xc3\xa4reunaa k\xc3\xa4\xc3\xa4ntyen lopuksi etel\xc3\xa4\xc3\xa4n. Siell\xc3\xa4 se laskee suurempaan Koivulammiin, jonka kautta vedet jatkavat Koivuluomaan, joka yhtyy Laholuomaan Laholuoman kyl\xc3\xa4n etel\xc3\xa4puolella. Rantaviivan pituus on 1,1 kilometri\xc3\xa4. It\xc3\xa4- ja l\xc3\xa4nsirannat ovat kangasmets\xc3\xa4\xc3\xa4, mutta pohjois- ja etel\xc3\xa4rannat suota. Kaakossa ranta muodostaa pienen avosuon kaistaleen. Rannoille ei ole rakennettu mit\xc3\xa4\xc3\xa4n, mutta j\xc3\xa4rven etel\xc3\xa4p\xc3\xa4\xc3\xa4n ohi kulkee mets\xc3\xa4autotie, jolle p\xc3\xa4\xc3\xa4see yhdystielt\xc3\xa4 13247.\n_START_SECTION_\nHistoriaa\n_START_PARAGRAPH_\nVanhassa 1800-luvun pit\xc3\xa4j\xc3\xa4nkartassa "Joutsenlampi" oli autio, mutta sinne oli raivattu hein\xc3\xa4ntekoa varten niittyj\xc3\xa4. Lammen lounaiskulma ja luusua olivat niitty\xc3\xa4. Samoin oli l\xc3\xa4hes yhten\xc3\xa4inen ja kapea alue Joutsenlammesta Koivulampeen niitty\xc3\xa4. Se on soveltunut tarkoitukseen, sill\xc3\xa4 kev\xc3\xa4ttulvat valuivat tuona alueen l\xc3\xa4pi. Nyky\xc3\xa4\xc3\xa4n entisten niittyjen kohdalla kulkee kaivettu oja._NEWLINE_Joutsenlampi ei ollut viel\xc3\xa4 vuoden 1959 painetussa peruskartassa laskuomaa, mutta soiden ojitusten edetty\xc3\xa4 sille kaivettiin sellainen ja se on piirretty n\xc3\xa4kyviin vuoden 1982 karttaan. Silloin sen nimi kirjoitettiin "Joutsenlammi".'